ભારતીય ટીમમાં ધોની એક માત્ર વિકેટકીપર કેપ્ટન છે જેણે સફળતાની આ ઉચાઇને મેળવી છે. તાજેતરમાં વિરાટ કોહલી ટીમનો કેપ્ટન છે અને ધોની એક વિકેટકીપર બેટ્સમેનની ભૂમિકામાં ટીમમાં છે પરંતુ આજે પણ તમે તેને મેદાન પર કેપ્ટનશીપ કરતા જોઇ શકો છો. ભારતે ધોનીની કેપ્ટનશીપમાં ઘણી સીરીઝમાં જીત મેળવી છે, તેમાં સૌથી યાદગાર 2011નો વર્ડ કપ રહ્યો હતો. જેમાં ધોનીએ તોફાની બેટિંગ કરી ટીમ ઇંન્ડિયાને છક્કા સાથે જીત અપાવી હતી. ધોનીનાં આ છક્કાને ભારતનાં દરેક લોકો આજે પણ યાદ કરે છે. ભારતનાં ભૂતપૂર્વ ખેલાડી સુનિલ ગાવાસ્કરે તો ત્યાં સુધી કહી દીધુ કે હુ મરતા પહેલા ધોનીનો વર્ડ કપ ફાઇનલનો છક્કો જોવા માગીશ.